" Ы.Алтынсарин атындағы мемлекеттік тілде оқытатын жалпы білім беретін мектебі" КММ

**Мектеп асханасында [тегін ыстық тамақ ұйымдастыру](http://melimde.com/az-amtilfan-otbasini-tegin-isti-tamaa-ajetti-tapsiratin-jattar.html)**

Оқушылардың тамақтануын ұйымдастыру бойынша басты міндеттері:

- әлеуметтік қорғансыз отбасылар санатына жатқызылатын отбасылардан шыққан оқушыларды тегін тамақтанумен қамту;

- ата – аналар (заңды өкілдер) қаражаттарының көмегімен оқушыларды рационалды тамақтандыруды ұйымдастыруға қолайлы жағдай жасау;

- тамақтанудың санитарлық – гигиеналық қауіпсіздігін қамтамасыз ету;

- ата – аналар (заңды өкілдер) мен оқушылардың арасында ыстық тамақтанудың қажеттілігі туралы түсіндірме жұмыстарын жүйелі түрде жүргізу.

Оқу жылының басында оқушылардың ыстық тамақпен қамтылуын ұйымдастыру туралы бұйрық шығарылады, мұнда тегін ыстық тамақ алуға құқығы бар оқушылардың тізімдік құрамы бекітіледі.

**Тамақтандыруды ұйымдастыру**

Бала денсаулығын, оның дене және ақыл – ой дамуын  анықтайтын бағыттардың бірі өскелең ұрпақты сапалы тамақтандыруды ұйымдастыру болып табылады. Дұрыс ұйымдастырылған тамақтандыру оқушылардың денсаулығын сақтауға көмектесетіні сөзсіз. «Ыбырай Алтынсарин атындағы мемлекеттік тілде оқытатын жалпы білім беретін мектебі» КММ білім алушылар саны – 103. 2022 жылдың қыркүйек айынан бастап жалпы қордан тегін тамақтанатың 18 оқушы болса, қазіргі таңда 21 оқушы. Оның ішінде көп балалы отбасынан шыққан 15 оқушы, қамқоршысыз қалған 2 оқушы, АӘК алатын 4 оқушы тегін тамақтанады.

Асханада тамақтандыруды ұйымдастыруда ЖК «Алина» жұмыс жасайды. Тамақтану мектеп директорымен бекітілген ас мәзірі және кестесі бойынша жүргізіледі. Ыстық тамақтың сапасы және ұйымдастырылуын бақылауды бракеражды комиссия жүзеге асырады. 1- 4 сыныптар асханаға екінші сабақтан кейін 15 минуттық үзілісте тамақтанса, 5-11 сыныптар асханаға үшінші сабақтан кейін 15 минуттық үзілісте тамақтануға барады.

Жылына бір рет ата – аналар мен оқушыларға тағамдардың сапасы, шығарылатын тағамдар бойынша сауалнама жүргізіледі. Сауалнама нәтижелері мен ұсыныстар талқылау үшін ата – аналар жиналысына шақырылады, және нәтижелерімен асхана қызметкерлері таныстырылады. Сынып сағаттарында мұғалімдер балалармен өсіп келе жатқан ағза үшін сапалы тамақтану қажеттілігі туралы, тамақтану кезіндегі мінез – құлық ережелері, тамақтану мәдениеті және өз денсаулығы үшін жауапкершілік туралы әңгімелер жүргізеді.